ટૂકેશ ભટ્ટ! આવું વિચિત્ર નામ? અરે, એની હસ્તી પણ આડીટેડી છે, એનો જોડીદાર કામગાર હસમુખ વૈષ્ણવ, એનું નામ તો ઓકે છે, પણ એની હસ્તી પણ ટૂકેશ જેવી જ છે. બન્ને મૂક-બધીર (બહેરા અને મૂંગા) એવા પુખ્ય વયના જુવાનો છે. આપણને એમ થાય કે એવાને કોણ નોકરીએ રાખે? એ બિચારા કામેય શું કરી શકે? પણ છે, ભાવનગરમાં એક ભડવીર છે, નિશીથ મહેતા. એમની ફેક્ટરીનું નામ છે, માઇક્રોસાઇન પ્રોડક્ટ્સ કે જે ટાટા મોટર્સ, મર્સિડીઝ બેન્ઝ, હોન્ડા સ્કૂટર્સ, ફિયાટ અને જોન્ડિયર ઉપરાંત ઇલેક્ટ્રિકલ્સ, ઇલેક્ટ્રોનિક્સ ઇન્ડસ્ટ્રીઝ, અરે સ્પેસ અને સ્પેસ ક્ષેત્રે પ્લાસ્ટિક્સમાંથી બનતા સ્પેરપાર્ટ્સ અને પેટા-સ્પેરપાર્ટ્સ બનાવીને મોકલે છે, એમનાં એ તમામ ઉત્પાદનોને વ્લ્નો માર્કો મળ્યો છે, જે ત્લ્ત્ માર્કાની સમકક્ષ છે. 2007ની સાલમાં એમને એમનાં ઉત્પાદનોની ગુણવત્તા બદલ ઇન્ડિયન મચન્ટ્સ ચેમ્બર્સ તરફથી મુંબઈમાં રામકૃષ્ણ બજાજ ક્વોલિટી એવોર્ડ મળેલો. એ જ વર્ષે એ જ શ્રેણીમાં કોઈ બીજી વિશેષતા માટે ત્રણથી ચાર હજાર કરોડનું ટર્નઓવર ધરાવતી સન ફાર્મા (દિલીપભાઈ સંઘવી)ને પણ એવોર્ડ મળ્યો હતો. સમારંભ પછી નિશીથભાઈને પૂછવામાં આવ્યું કે તમારાં ઉત્પાદનોની આવો ઊંચો એવોર્ડ ખેંચી લાવતી ગુણવત્તા શેને આભારી છે?